Keizerskroon Sint Niklaas, All-You-Can-Eat & Drink + cocktail bij Keizerskroon: bespaar 30% in Zeeland via Social Deal
Sluit je gratis aan en ontdek Keizerskroon Sint Niklaas voor een onverslaanbare prijs Kabinet hopelik leiers wat kan dien, sê Tokyo | Netwerk24
Deur Bonolo Selebano 25 Mei 2019 11:07
Terwyl hooggeplaastes by Loftus Versfeld begin aankom, het gissings oor wie in pres. Cyril Ramaphosa se kabinet kan dien, sterk geloop.
Die inkomende kabinet moenie net “ja-en-amen-broers” wees nie en nog minder ’n herhaling van wat met staatskaping gesien is, sê Tokyo Sexwale, sakeman en voormalige minister van menslike nedersettings.
“Dit moet ’n kabinet wees wat na ons, die mense, luister en nie na die grootbaas nie. En waar hulle onthou hulle is die dienaars van die mense.”
Naledi Pandor by die inhuldiging. Foto: Deaan Vivier
Daar word verwag Ramaphosa sal die nasie net ná middagete toespreek en na verwagting sy nuwe kabinet kort daarna bekend maak.
Vroeër die week het Nomvula Mokonyane en Malusi Gigaba, wat albei by bewerings van staatskaping betrek is, uit die parlement onttrek.
Mokonyane word daarvan beskuldig dat sy geskenke van Bosasa ontvang het in ruil vir gunste.
Gigaba, voormalige minister van binnelandse sake, is midde-in die storm van burgerskap vir die omstrede Gupta-familie.
Ook David Mabuza, adjunkpresident van die ANC, het sy beëdiging vandeesweek afgestel omdat hy eers sy naam wil skoon kry.
Bathabile Dlamini sê die kabinet moet verteenwoordigend wees van vroue en veral jong vroue.
Naledi Pandor wou nie betrek word by bespiegelings oor of Ramaphosa haar of vir Nkosazana-Dlamini Zuma as sy adjunk sal aanstel nie.
“Die president stel self die adjunk aan. Ons word nie vir onderhoude genader nie,” het sy gesê.
Meer oor: Tokyo Sexwale | Cyril Ramaphosa | Naledi Pandor | Nuwe Kabinet | Inhuldiging